CELEX: 62011CN0519
Language: mt
Date: 2011-10-11 00:00:00
Title: Kawża C-519/11 P: Appell ippreżentat fil- 11 ta’ Ottubru 2011 minn ThyssenKrupp Liften BV kontra s-sentenza tal-Qorti Ġenerali (It-Tmien Awla) tat- 13 ta’ Lulju 2011 fil-Kawżi magħquda T-144/07, T-147/07, T-148/07, T-149/07, T-150/07 u T-154/07, ThyssenKrupp Liften Ascenseurs et vs Il-Kummissjoni Ewropea

|






Kawża C-519/11 P: Appell ippreżentat fil- 11 ta’ Ottubru 2011 minn ThyssenKrupp Liften BV kontra s-sentenza tal-Qorti Ġenerali (It-Tmien Awla) tat- 13 ta’ Lulju 2011 fil-Kawżi magħquda T-144/07, T-147/07, T-148/07, T-149/07, T-150/07 u T-154/07, ThyssenKrupp Liften Ascenseurs et vs Il-Kummissjoni Ewropea  

Official Journal C 355 , 03/12/2011 P. 0012 - 0013



		Appell ippreżentat fil- 11 ta’ Ottubru 2011 minn ThyssenKrupp Liften BV kontra s-sentenza tal-Qorti Ġenerali (It-Tmien Awla) tat- 13 ta’ Lulju 2011 fil-Kawżi magħquda T-144/07, T-147/07, T-148/07, T-149/07, T-150/07 u T-154/07, ThyssenKrupp Liften Ascenseurs et vs Il-Kummissjoni Ewropea(Kawża C-519/11 P)PartijietAppellanti: ThyssenKrupp Liften BV (rappreżentanti: O.W. Brouwer, N. Lorjé, N. Al-Ani, avukati)Parti oħra fil-kawża: Il-Kummissjoni EwropeaTalbiet tal-appellantiL-appellanti titlob li l-Qorti tal-Ġustizzja jogħġobha:- tannulla s-sentenza appellata tal-Qorti Ġenerali tat- 13 ta’ Lulju 2011 sa fejn l-imsemmija Qorti Ġenerali ċaħdet il-motivi tagħha fl-ewwel istanza;- tiddeċiedi l-kawża billi tannulla d-Deċiżjoni tal-Kummissjoni C(2007) 512 finali [1], tal- 21 Frar 2007, fil-Każ COMP/E-1/38.823 — Liftijiet u Eskalejters, abbażi tal-motivi mressqa fl-ewwel istanza, u/jew li titnaqqas il-multa imposta fuq l-appellanti;- sussidjarjament, tnaqqas il-multa imposta fuq l-appellanti;- sussidjarjament, tirrinvija l-kawża quddiem il-Qorti Ġenerali;- tikkundanna lill-Kummissjoni għall-ispejjeż.Aggravji u argumenti prinċipaliInsostenn tal-appell tagħha, l-appellanti tinvoka ħames aggravji.(1) Ksur tal-Artikolu 81(1) KE [li sar l-Artikolu 101(1) TFUE], peress li l-ksur ma jistax jaffettwa negattivament il-kummerċ bejn l-Istati Membri b’mod sinjifikattiv, u l-Kummissjoni fetħet illegalment il-proċedura ta’ eżami.(2) Ksur tal-prinċipju ne bis in idem.(3) Ksur tal-prinċipju ta’ proporzjonalità peress li imponiet ammont inizjali tal-multa sproporzjonat.(4) Ksur tal-limitu massimu tal-multa stabbilit mill-Artikolu 23 tar-Regolament 1/2003 [2], tal-preżunzjoni ta’ innoċenza stabbilita fl-Artikolu 48(1) tal-Karta tad-Drittijiet Fundamentali tal-Unjoni Ewropea u tal-Artikolu 6(2) tal-Konvenzjoni Ewropea għall-Protezzjoni tad-Drittijiet tal-Bniedem, tal-prinċipju nulla poena sine lege, li jinsab fl-Artikolu 49(1) tal-Karta tad-Drittijiet Fundamentali tal-Unjoni Ewropea, tal-prinċipju ta’ proporzjonalità stabbilit fl-Artikolu 49(3) tal-Karta tad-Drittijiet Fundamentali tal-Unjoni Ewropea u tal-prinċipju ta’ individwalità tas-sanzjonijiet u tar-responsabbiltà personali sabiex tiġi stabbilita r-responsabbiltà in solidum għall-multa sħiħa kkalkulata abbażi tal-bejgħ tal-grupp.(5) Evalwazzjoni żbaljata u negliġenża illegali mill-Qorti Ġenerali meta ma għamlitx użu mill-ġurisdizzjoni sħiħa tagħha fir-rigward tal-multa, b’mod partikolari fir-rigward tal-ammont inizjali tal-multa, il-fattur ta’ dissważjoni u l-kooperazzjoni barra mill-Komunikazzjoni dwar il-Kooperazzjoni tal-2002.[1] Sommarju fil-ĠU 2008, C 75, p. 19.[2] Regolament tal-Kunsill (KE) Nru 1/2003, tas- 16 Diċembru 2002, fuq l-implimentazzjoni tar-regoli tal- kompetizzjoni mniżżlin fl-Artikoli 81 u 82 tat-Trattat (ĠU Edizzjoni Speċjali bil-Malti, Kapitolu 8, Vol. 2, p. 205).--------------------------------------------------